b'\n_START_ARTICLE_\nKarl Ruprecht Kroenen\n_START_PARAGRAPH_\nKarl Ruprecht Kroenen on fiktiivinen hahmo ensimm\xc3\xa4isess\xc3\xa4 Hellboy-elokuvassa. Mystisest\xc3\xa4 kaasunaamarin taakse piiloutuvasta natsitutkijasta ei tiedet\xc3\xa4 paljoa, sill\xc3\xa4 h\xc3\xa4nen historiansa rajoittuu vain muutamaan elokuvan p\xc3\xa4tk\xc3\xa4\xc3\xa4n. Hahmo ei lausu elokuvan aikana ainoatakaan selv\xc3\xa4\xc3\xa4 sanaa mik\xc3\xa4 tekee h\xc3\xa4nest\xc3\xa4 viel\xc3\xa4 kiehtovamman henkil\xc3\xb6n. Er\xc3\xa4\xc3\xa4ss\xc3\xa4 kohtauksessa h\xc3\xa4n kuitenkin nauraa konemaisesti.\n_START_SECTION_\nHahmon historia\n_START_PARAGRAPH_\n"Karl Ruprecht Kroenen. Syntynyt 1897 M\xc3\xbcnich, Saksa."_NEWLINE_Elokuvan alussa natsit ovat linnoittautuneet kaikessa hiljaisuudessa saarelle keskelle valtamerta, jossa on m\xc3\xa4\xc3\xa4r\xc3\xa4 aloittaa Ragna Rok projekti portaalin avaamiseksi. Karl Kroenen kuuluu Thule-seuraan ja on siksi osana projektia johtavana tutkijana ja toimii Rasputinin assistenttina._NEWLINE_Projekti menee kuitenkin piloille jenkkien rynn\xc3\xa4k\xc3\xb6n vuoksi, Kroenen yritt\xc3\xa4\xc3\xa4 pelastaa portaalin sen alle joutuneelta kranaatilta, mutta r\xc3\xa4j\xc3\xa4hde enn\xc3\xa4tt\xc3\xa4\xc3\xa4 r\xc3\xa4j\xc3\xa4ht\xc3\xa4\xc3\xa4 sy\xc3\xb6ksien Kroenenin pilaria p\xc3\xa4in ja metallinen tanko l\xc3\xa4vist\xc3\xa4\xc3\xa4 t\xc3\xa4m\xc3\xa4n rintakeh\xc3\xa4n tappaen h\xc3\xa4net "ensimm\xc3\xa4isen" kerran.\n_START_SECTION_\nAseet ja ulkomuoto\n_START_PARAGRAPH_\nAseenaan Kroenen k\xc3\xa4ytt\xc3\xa4\xc3\xa4 kahta k\xc3\xa4siss\xc3\xa4 pidett\xc3\xa4v\xc3\xa4\xc3\xa4 ter\xc3\xa4\xc3\xa4 joita h\xc3\xa4n osaa k\xc3\xa4ytt\xc3\xa4\xc3\xa4 taidokkaasti, nopeasti ja sulavasti kimmottaen my\xc3\xb6s kohti tulevat luodit. Kroenen piiloutuu yleens\xc3\xa4 kaasunaamarin taakse piilottaen samalla oikeat kasvonsa. Kroenen esiintyy elokuvan aikana vain muutaman kerran ilman kaasunaamaria jolloin voi huomata h\xc3\xa4nen ep\xc3\xa4inhimillisen olemuksensa varsin selv\xc3\xa4sti. Karl Kroenenilla on leikkaus-addikti mik\xc3\xa4 selitt\xc3\xa4\xc3\xa4 h\xc3\xa4nen luomettomat silm\xc3\xa4ns\xc3\xa4, huulettoman suun ja arvet rintakeh\xc3\xa4ss\xc3\xa4 ja k\xc3\xa4siss\xc3\xa4.'